cyanic-selkie/wikianc huggingface dataset:
Irving Berlin
Alkuvuodet
Beilinit muuttivat Yhdysvaltoihin vuonna 1893, ja sukunimen kirjoitusasuksi tuli Baline. Yksikään jiddišiä äidinkielenään puhuvasta perheestä ei osannut englantia. He asuivat aluksi Monroe Streetillä ja myöhemmin muuttivat viereiselle Cherry Streetille Manhattanin Lower East Sidella. Kaupunginosa oli tuohon aikaan täynnä huonoissa oloissa elävää siirtolaisväestöä ja ulkopuoliset kutsuivat sitä nimellä ”Jewtown” (”juutalaiskaupunki”). Perheen nuorimpana Israelilla eli ”Izzyllä”, kuten häntä usein kutsuttiin, oli jossakin määrin turvatumpi lapsuus kuin muilla perheenjäsenillä, jotka joutuivat alusta lähtien tekemään voitavansa perheen elättämiseksi.
Israel piti laulamisesta lapsesta lähtien, mutta opiskelusta hän ei ollut innostunut koulussa sen paremmin kuin chederissäkään. 14-vuotiaana, kun hän lain mukaan sai jättää koulun kesken, hän lähti kotoa ja alkoi ansaita elantonsa laulamalla Boweryn kapakoissa, joissa merimiehet sekä saksalaiset ja irlantilaiset maahanmuuttajat viettivät aikaa. Useissa kapakoissa oli takahuone uhkapeliä, prostituutiota ja (siihen aikaan lain sallimaa ) oopiumin polttoa varten. Yösijaa Israel piti Lower East Siden halvoissa, ahtaissa ja likaisissa majataloissa, joissa köyhäkin yöpyjä joutui jatkuvasti pelkäämään varkaita.
Vuonna 1902 Israel Baline teki ensiesiintymisensä teatterissa Victor Herbertin ja George M. Cohanin musikaalin The Show Girl taustakuorossa. Hän osallistui kaupungin ulkopuolella pidettyihin koenäytöksiin, mutta hänet jätettiin pois kokoonpanosta ennen musikaalin New Yorkin ensi-iltaa. Hän työskenteli lyhyen aikaa lauluntekijä Harry Von Tilzerille mainostaen tämän lauluja teatteriyleisön joukossa yrittäen saada yleisön innostumaan niistä. Baline osallistui tässä roolissa muun muassa vaudeville-koomikkoryhmä The Three Keatonsin esitykseen Tony Pastor’s Music Hall -teatterissa. Ryhmässä esiintyi myös nuori Buster Keaton, joka tuli myöhemmin tunnetuksi elokuvakoomikkona.
Laulavana tarjoilijana
Baline siirtyi ennen pitkää Bowerystä laulamaan Chinatownin kaduille. Hän aloitti Blind Sol -nimisen sokean katulaulajan apulaisena ja sai alkuvuodesta 1904 laulavan tarjoilijan paikan Chinatownin Pelham Caféssa, jonka omisti venäjänjuutalainen maahanmuuttaja ”Nigger Mike” Salter. Baline lauloi kahden muun tarjoilijan kanssa irlantilaisia balladeja ja sai huomiota keksimällä parodiaversioita tunnetuista lauluista. Hänen työvuoronsa Pelham Caféssa kesti kahdeksasta illalla kuuteen aamulla. Pelhamin vakiopianisti Mike ”Nick” Nicholsonia tuurasi toisinaan Lukie Johnson, jonka kautta Baline sai ensikosketuksensa ragtime-musiikkiin.
Marraskuussa 1905 Pelham Café sai vieraakseen brittiläisen laivaston kontra-amiraalin, Battenbergin prinssi Louisin, joka oli seurueineen kiertoajelulla Chinatownissa. Baline ja toinen tarjoilija lauloivat ja tarjoilivat seurueelle, ja vierailusta kerrottiin seuraavana päivänä New Yorkin lehdistössä. Useissa lehtiartikkeleissa mainittiin nimeltä laulava tarjoilija ”Izzy”.
Baline ystävystyi Harry Von Tilzerin managerina työskentelevän nuoren säveltäjän Max Winslow’n kanssa, joka yritti turhaan saada Von Tilzerin palkkaamaan Balinen sanoittajaksi. Baline ja Winslow vuokrasivat yhdessä asunnon Manhattanin East 18th Streetiltä, mikä oli suuri muutos kaksi vuotta majataloissa asuneen Balinen elinolosuhteisiin. Taloudellisen tilanteensa salliessa hän alkoi vähitellen pukeutua muodollisemmin, pukuun ja suoriin housuihin.
Lauluntekijäuran alku
Vuonna 1909 Berlin aloitti Snyder Publishing -yhtiössä sanoittajana ja ryhtyi pian myös säveltämään. Hän lauloi myös monissa musiikkirevyissä, mukaan lukien vuoden 1910 Up and Down Broadwayssä.
Kustantamo Waterson & Snyderin johtaja Henry Waterson otti Berlinin mukaansa Lontooseen tapaamaan yhtiön Ison-Britannian edustajaa. Berlin pääsi tutustumaan englantilaiseen musiikkiteollisuuteen ja sai hyödyllisiä vaikutteita englantilaistyyppisiin sävellyksiin. Berliniä, jota kohdeltiin Yhdysvalloissa edelleen maahanmuuttajana, pidettiin Lontoossa amerikkalaisena säveltäjänä ja häntä puhuteltiin ”Mr. Berliniksi”.
Vuonna 1911 Berlin otettiin jäseneksi Broadway-vaikuttajien sisäpiirikerho Friars’ Clubiin. Kerhon vuotuisella illallisella George M. Cohan esitteli Berlinin muille jäsenille. Berlin pääsi esiintymään kerhon järjestämään Frolic-näytelmään. Hän esitti myös viikon ajan omia sävellyksiään Times Squarella sijaitsevassa Victoria-teatterissa. Berliniä kohdeltiin tähtenä ja ohjelmajulisteissa häntä nimitettiin ”sadan hitin säveltäjäksi”.
Joulukuussa 1911 Berlin pääsi yhtiökumppaniksi kustantamoon, jonka menestys oli paljolti hänen ansiotaan. Kustantamon nimi muutettiin Waterson & Snyderista muotoon Waterson, Berlin & Snyder. Yhtiön osakkeista 60 prosenttia oli Watersonilla, ja Berlin ja Snyder omistivat kumpikin 20 prosenttia. Yhtiökumppanuutta juhlistavalla illallisella Waterson sattui samppanjahiprakassa mainitsemaan leikillisesti huhuista, että Berlinin ragtime-kappaleet olivat lähtöisin mustaihoisen haamukirjoittajan kynästä. Säveltäjä otti vihjauksen loukkauksena eikä koskaan antanut anteeksi uudelle yhtiökumppanilleen.
Vuonna 1911 Israel Baline aloitti paperityön virallisen nimensä vaihtamiseksi Irving Berliniksi. Nimenvaihdoshakemuksessa hän merkitsi alkuperäiseksi nimekseen ”Irving Baline” ja perusteli nimenvaihdosta sillä, että hänen suosionsa myötä Berlin-nimestä oli tullut ”äärimmäisen arvokas”. Nimenvaihdos astui voimaan vuoden 1914 alusta.
Berlin muutti vuonna 1913 Max Winslow’n kanssa jakamastaan asunnosta omaan huoneistoonsa Manhattanin West 112th Streetille, lähelle Central Parkia. Hän osti äidilleen omakotitalon Bronxista, mikä oli Lena Balinelle hyvin konreettinen osoitus hänen poikansa saavuttamasta taloudellisesta menestyksestä.
Kesäkuussa 1913 Berlin teki vierailun Lontooseen, jossa hänen musiikkinsa oli suosionsa huipulla. Hän piti lehdistötilaisuuden, jossa puhui sävellystekniikastaan ja tarjoutui näytösluonteisesti säveltämään uuden kappaleen yleisön nimeämällä otsikolla. Kun Berlin myöhemmin esitti tuotoksensa yleisön edessä, lehdistö kiinnitti hänen sävellyskykynsä asemesta huomionsa siihen, että säveltäjä käytti melodian soittamiseen pianolla vain yhtä sormea. Huhu, että Berlin osasi soittaa pianoa vain yhdellä sormella, muodostui todella pitkäikäiseksi ja harmilliseksi Berlinille. Englannin-vierailunsa loppuvaiheessa Berlin piti Lontoon Hippodromella konsertin avustajansa Cliff Hessin säestämänä. Mahtipontista esitystä odottaneet kriitikot yllättyivät Berlinin hillitystä ja vaatimattomasta laulamisesta, ja konsertti sai positiivista palautetta jopa ragtimeen varautuneesti suhtautuneelta The Timesin kriitikolta.
Berlinille kerääntyvä kuuluisuus teki hänen musiikistaan entistä kysytympää. Italialainen säveltäjä Giacomo Puccini otti häneen yhteyttä ja ehdotti yhteistyötä, ja myös näytelmäkirjailija George Bernard Shaw olisi ollut kiinnostunut yhteisen näytelmän tekemisestä. Kumpikaan projekti ei kuitenkaan edennyt ehdotusta pidemmälle. Vuonna 1914 julkaistiin newyorkilaisessa musiikkilehdessä jopa ehdotus mykkäelokuvasta, joka olisi kertonut 26-vuotiaan säveltäjän ”elämäntarinan”. Berlin vastusti ajatusta jyrkästi, eikä elokuvaa koskaan tehty. Myöhemmällä urallaankaan Berlin ei koskaan suhtautunut suopeasti ajatuksiin elämäkertaelokuvasta.
Teini-ikäiset tanssijasisarukset Fred ja Adele Astaire vierailivat Berlinin toimistolla vuonna 1915 toivoen säveltäjän suostuvan kirjoittamaan heille uuden kappaleen. He joutuivat kuitenkin tyytymään hyllyltä löytyvään vanhaan sävellykseen ”I Love to Quarrel with You”. Samoihin aikoihin Waterson, Berlin & Snyderille haki töihin nuori säveltäjä George Gershwin toivoen pääsevänsä Berlinin puhtaaksikirjoittajaksi. Innokas Gershwin soitti Berlinin kappaleita koe-esiintymisessä, mutta Berlin piti sävellysten muistiin kirjoittamista mekaanisena työnä ja katsoi Gershwinin olevan liian taivava moiseen tehtävään. Hän sanoi Gershwinille tämän saavan halutessaan työpaikan sovittajana, mutta kehotti samalla tätä olemaan ottamatta paikkaa vastaan: ”Sinulla on enemmän lahjoja kuin sovittaja tarvitsee.”
1910-luvun puolenvälin tienoilla vaatimattoman koulutuksen saanut Berlin otti asiakseen ryhtyä sivistämään itseään. Hän tutustui historiaan ja maailmankirjallisuuteen ja alkoi keräillä taidetta. Yhtenä syynä ajatuksen taustalla oli Berlinin tavoite parantaa sanavarastoaan ja kirjoittajan taitojaan.
Berlin oleskeli usein iltaisin vaudeville-näyttelijä Elsie Janisin kartanossa Tarrytownissa ja sävelsi usein siellä. He olivat läheiset ystävät ja Janis oli kiintynyt nuoreen säveltäjään, mutta tämä näki Elsien vain ystävänä. Janis toimi omien sanojensa mukaan inspiraationa Berlinin laululle ”Don’t Wait Too Long”.
Berlin sai Yhdysvaltojen kansalaisuuden 6. helmikuuta 1918, ja pian sen jälkeen hän värväytyi Yhdysvaltain maavoimiin. Hänet sijoitettiin New Yorkin lähellä Yaphankissa sijaitsevaan Camp Uptoniin. Isänmaallisuudestaan huolimatta Berlin tunsi alusta lähtien, ettei sopinut asepalvelukseen. Häntä häiritsivät yksityisyyden puute ja fyysisesti raskaat harjoitukset, ja eniten hän inhosi aikaisia herätyksiä.
Ensimmäisen maailmansodan jälkeen hän lähti julkaisuyhtiö Waterson, Berlin & Snyderistä ja perusti oman yhtiönsä Irving Berlin Inc:in. Yhtiökumppaneiksi tulivat Max Winslow ja Saul Bornstein. Berlinin tullessa yhä kuuluisammaksi häntä alettiin tunnistaa muun muassa teatterin yleisössä. Kuuluisuuden varjopuoliin kuuluivat hänelle lähetellyt tappo- ja kidnappausuhkaukset, joiden takia Berlin joutui hankkimaan itselleen henkivartijan ja luodinkestävän limusiinin.
1920- ja 1930-luku
Vuonna 1921 Berlin avasi Sam Harrisin kanssa oman teatterinsa The Music Boxin.
Vuonna 1927 Berlinin ura kääntyi laskuun. Hän kirjoitti edelleen aktiivisesti musiikkia, mutta ei saanut aikaiseksi menestyviä kappaleita eikä vuosikymmenen vaihteessa alkanut 1930-luvun lama helpottanut hänen taloudellista tilannettaan. Myös Berlinin epäonnistuneet elokuvamusikaaliyritykset saivat hänet jopa epäilemään omaa kyvykkyyttään säveltäjänä, eikä itseluottamuksensa menettänyt Berlin pystynyt panostamaan riittävästi laulujensa markkinointiin. Käännekohta tuli vuonna 1932, jolloin laulaja Rudy Vallée nauhoitti menestyksekkäästi useita Berlinin sävellyksiä ja sai tämän uran uuteen nousuun.
Myöhemmät vuodet
Berlin sai vuonna 1954 Yhdysvaltain presidentiltä erityismaininnan isänmaallisten laulujen kirjoittajana. Vuonna 1977 presidentti Gerald Ford myönsi hänelle Presidential Medal of Freedomin työstä yhdysvaltalaisen populaarimusiikin hyväksi.
Irving Berlin kuoli New Yorkissa runsaat neljä kuukautta 101-vuotissyntymäpäivänsä jälkeen vuonna 1989. Hänen vaimonsa oli kuollut edellisenä vuonna 85 vuoden ikäisenä.
Uran alkuaika
thumb|right|”Alexander’s Ragtime Band” oli Berlinin uran alkuaikojen suurin menestys. Berlinin ensimmäinen julkaistu kappale oli ”Marie from Sunny Italy” vuodelta 1907; musiikin Berlinin kirjoittamiin sanoihin sävelsi Nick Nicholson. Kappaleen tekemistä ehdotti Pelham Cafén omistaja Mike Salter, joka oli kuullut kilpailevan Callahan’s Dance Hallin pianistin Al Piantadosin hankkineen mainetta ravintolalle säveltämällään ”My Mariucci Take a Steamboat” -kappaleella. Säveltäjän sukunimi kirjoitettiin nuottijulkaisussa muodossa ”Berlin”; joidenkin lähteiden mukaan tämä johtui painovirheestä, toisten mukaan taas kyseessä oli tietoinen taiteilijanimen valinta. Joka tapauksessa Baline otti Irving Berlin -nimen pysyvästi omakseen ja käytti sitä julkaisuissaan siitä lähtien. Berlin sanoitti useat alkuvuosien kappaleistaan jiddišiksi ja niitä lauloivat muun muassa Eddie Cantor ja Fanny Brice.
Berlin kirjoitti vuonna 1909 sanoituksen ajankohtaisesta aiheesta, italialaisen maratoonari Dorando Pietrin hylkäämisestä Lontoon olympialaisissa edellisenä vuonna. Hän tarjosi sanoitusta Henry Watersonin ja Ted Snyderin vastaperustetulle Waterson & Snyder -julkaisuyhtiölle, väittäen että hänellä on kappaleeseen melodia valmiina. (Todellisuudessa hän toivoi pystyvänsä myöhemmin keksimään sopivan melodian Jimmy Kelly’sin pianistin kanssa.) Waterson kuitenkin hyväksyi kappaleen siltä istumalta ja päästi Berlinin heti sovittajan luokse kirjoituttamaan melodian ylös. Berlin joutui improvisoimaan melodian paikan päällä, mutta lopputuloksen katsottiin hätäisesti tehdystä melodiasta huolimatta olevan riittävän hyvä julkaistavaksi.
Berlin tutustui ystävänsä Max Winslow’n kautta säveltäjä Edgar Leslieen ja kirjoitti tämän kanssa kappaleet ”Wait, Wait, Wait” ja ”Sadie Salome, Go Home”. Jälkimmäisen kappaleen sanat perustuivat hiljattain julkisuudessa olleeseen skandaaliin, jonka aiheutti Richard Straussin Salome-oopperassa esitetty uskalias ”seitsemän hunnun tanssi”. ”Sadie Salome, Go Homen” nuottijulkaisuja myytiin 3000 kappaletta ja se vakuutti Watersonin ja Snyderin, jotka palkkasivat Berlinin vakituiseksi sanoittajaksi.
Berlin saavutti merkittävää taloudellista menestystä kappaleilla ”My Wife’s Gone to the Country”, jota myytiin 300 000 kappaletta, ja ”That Mesmerizing Mendelssohn Tune”, jota myytiin puoli miljoonaa kappaletta ja joka tuotti Berlinille 6000 dollaria rojaltituloina. Jälkimmäinen kappale oli Felix Mendelssohnin vanha sävellys ”Spring Song”, johon Berlin oli kirjoittanut sanat. New York Evening Journal tilasi Berliniltä lisää säkeistöjä ”My Wife’s Gone to the Country” -lauluun julkaistavaksi lehdessä. Berlin suostui, mutta kirjoitti tilatun kuuden säkeistön sijaan 100 lisäsäkeistöä. Samana vuonna Berlin sanoitti Ted Snyderin kappaleita Broadway-musikaaliin The Girl and the Wizard. Hän teki ensiesiintymisensä laulajana Columbia Gramophone Companylle The Girl and the Wizard -musikaalin kappaleella ”Oh, How That Wizard Could Love”. Berlin ja Snyder pääsivät vuonna 1909 koe-esiintymään Jacob J. Shubertille, mutta hermostuneen Berlinin esitys ei tehnyt Broadway-tuottajaan vaikutusta.
Berlinin ja Snyderin yhteistyö jatkui seuraavana vuonna. He pääsivät laulamaan kahta omaa kappalettaan, ”That Beautiful Rag” ja ”Sweet Italian Love”, Jean Schwartzin revyyhyn Up and Down Broadway. New York World -sanomalehti kutsui Berliniä artikkelissaan vuoden 1910 menestyneimmäksi lauluntekijäksi.
Ragtime-kuningas
Pelham Caféssa soitti toisinaan pianisti Lukie Johnson, jonka kautta Berlin tutustui afroamerikkalaiseen ragtime-musiikkiin. Musiikkityyli oli tuohon aikaan jo mennyt muodista, mutta Berlin uskoi sen uuteen tulemiseen. Hän teki yhteistyökumppaninsa Ted Snyderin kanssa joukon ragtime-lauluja, kuten ”That Opera Rag”, ”Sweet Marie, Make a Rag-a-Time-Dance with Me” ja ”Yiddle Your Fiddle Play Some Ragtime”.
Lukuisien hutien jälkeen Berlin sai vuonna 1911 kaipaamansa ragtime-hitin, joskin kappaleen nouseminen suosioon oli aluksi hidasta. ”Alexander’s Ragtime Band” sai alkunsa instrumentaalisävellyksenä musikaalirevyyhyn Folies Bergère. Kappale oli rytmiltään marssi ja sisälsi vain vähän ragtimelle tyypillistä synkoopin käyttöä. Melodia sisälsi lainauksen Stephen Fosterin kappaleesta ”Swanee River”. Laulun 32 tahdin mittainen kertosäe oli ajalle epätavallisen pitkä; seuraavien vuosikymmenten aikana 32 tahdin mittaiset kertosäkeet muodostuivat normiksi Tin Pan Alleyn musiikissa. Instrumentaaliversion jäätyä pettymykseksi Berlin kirjoitti kappaleeseen sanat ja se esitettiin Aaron Hoffmanin tuottamassa revyyssä Merry Whirl. Näytelmä jäi lyhytaikaiseksi, mutta kappale alkoi vähitellen saada huomiota kaupungin ulkopuolella. Emma Carus otti sen ohjelmistoonsa Chicagossa ja lopulta vuonna 1911 se nousi pinnalle myös New Yorkissa, jossa sitä lauloi muun muassa Al Jolson.
”Alexander’s Ragtime Band” saavutti kansainvälisesti suuren suosion ja teki ragtimea muistuttavien rytmien käyttämisestä muoti-ilmiön Yhdysvalloissa. Kappaletta myytiin vuoden 1912 loppuun mennessä kaksi miljoonaa kappaletta, tehden siitä musiikkiteollisuuden siihen mennessä myydyimmän musiikkikappaleen. Huhut kertoivat Berlinin ostaneen sävellyksen mustalta ragtime-säveltäjältä, mahdollisesti Scott Joplinilta; Berlin kuitenkin kiisti väitteet eikä kukaan hänen kehotuksistaan huolimatta vaatinut julkisesti osaansa tekijänoikeuksista. Berlin sai ragtime-buumin alullepanijana lisänimekseen ”Ragtime-kuningas”. Englannissa yleisö piti häntä virheellisesti paitsi ragtime-musiikin suosion muotiin tuojana, myös koko tyylilajin alkuperäisenä keksijänä.
Berlin jatkoi ”Alexander’s Ragtime Bandin” suosion innoittamana ragtime-kappaleiden kirjoittamista: ”That Dying Rag”, ”Whistling Rag”, ”The Ragtime Mocking Bird” ja ”Alexander’s Bag-Pipe Band”. Hän suunnitteli kokonaisen ragtime-oopperan säveltämistä ja puhui vuosia lehdistössä työstävänsä sellaista, mutta projekti ei koskaan valmistunut. Ragtime-säveltäjä Scott Joplin kirjoitti samoihin aikoihin omaa Treemonisha-oopperaansa, mutta ei myöskään ehtinyt elinaikaan nähdä teosta esitettynä.
Broadway
Vuoden 1911 Broadway-näytelmä The Sun Dodgers sisälsi seitsemän Berlinin säveltämää kappaletta. Näytelmä ei menestynyt ja produktio keskeytettiin jo 29 näytöksen jälkeen.
Berlin sävelsi musiikkia Florenz Ziegfeldin näytelmäsarjaan Ziegfeld Follies vuosina 1911, 1919, 1920 ja 1927.
Vuonna 1914 teatteri-impresario Charles Dillingham järjesti Berlinin säveltäjäksi hänen ensimmäiseen Broadway-musikaaliinsa. Watch Your Step -nimeä kantaneessa produktiossa esiintyivät tanssitähdet Vernon ja Irene Castle ja sen käsikirjoituksesta huolehti Harry B. Smith. Yhtenäisen musikaalinäytelmän tekeminen tuotti irrallisista kohtauksista koostuvien revyiden tekemiseen tottuneelle Berlinille vaikeuksia. Sovittajaksi palkattiin Frank Sadler, jonka avustuksella Berlin opetteli säveltämään kokonaiselle Broadway-orkesterille. Näytelmään kuului muun muassa kappale ”Play a Simple Melody”, jossa Berlin sovitti yhteen kaksi ensi kuulemalta täysin irralliselta vaikuttavaa melodiaa. Watch Your Stepin ensi-ilta oli menestys – näytelmä sai yleisöltä suuret suosionosoitukset ja Berlinin musiikki nostettiin lehdistöarvosteluissa jopa Castlejen tanssimisen edelle. Life-lehden haastattelussa 30 vuotta myöhemmin Berlin mainitsi Watch Your Stepin ensi-illan uransa suurimpana tähtihetkenä.
Victor Herbert ja Berlin sävelsivät vuonna 1916 musiikin Florenz Ziegfeldin revyyhyn The Century Girl. Näytelmä oli menestys, mutta Berlinin ja Herbertin laulut saivat osakseen vähemmän huomiota kuin esityksen visuaalinen anti ja Century Theatren mahtipontiset puitteet.
Camp Uptonin komentaja ehdotti Berlinille sotilaiden esittämän näytelmän järjestämistä tukikohdan uuden rakennuksen rahoittamiseksi. Berlin teki avustajansa Harry Rubyn kanssa kokonaisuudessaan sotilaiden näyttelemän revyyn ''Yip! Yip! Yaphank'', joka sai ensi-iltansa 19. elokuuta 1918. Hän lauloi näytelmässä itse kappaleen ”Oh, How I Hate to Get Up in the Morning”, joka kertoi säveltäjälle henkilökohtaisesti tutuksi tulleesta aikaisin heräämisen vaikeudesta. Laulusta tuli merkittävä hitti ja sitä myytiin 1,5 miljoonaa kappaletta. Berlin sävelsi näytelmään myös isänmaallisen laulun ”God Bless America”, mutta tuli siihen tulokseen, ettei kappale sopinut näytelmään, ja säästi sen myöhemmäksi. ''Yip! Yip! Yaphankista'' tuli menestys ja se toi Camp Uptonille voittoa 83 000 dollaria.
1920-luvulla Berlin järjesti Music Box -teatterissaan sarjan musikaalinäytöksiä nimeltä Music Box Revue. Monet Berlinin tunnetuista sävellyksistä, kuten ”Say It with Music” ja ”What’ll I Do”, ovat peräisin näistä näytöksistä.
Ensimmäisen musiikkikomediansa The Cocoanuts Berlin sävelsi vuonna 1925 Marx-veljeksille. Berlin osallistui vuonna 1926 Richard Rodgersin ja Lorenz Hartin musikaalin Betsy tekemiseen säveltämällä kappaleen ”Blue Skies”.
Berlinin musikaali Face the Music vuodelta 1932 oli poliittinen satiiri poliisien korruptiosta ja sisälsi muun muassa kappaleen ”Let’s Have Another Cup of Coffee”. Vuoden 1933 revyy As Thousands Cheer sisälsi yhdeksi Berlinin tunnetuimmista tulleen kappaleen ”Easter Parade”, joka perustui jo vuonna 1917 julkaistuun sävellykseen ”Smile and Show Your Dimple”.
Berlin sävelsi vuonna 1940 Broadway-musikaalin Louisiana Purchase. Kaksi vuotta myöhemmin hän järjesti sotilaiden näyttelemän musikaalin This Is the Army. Ethel Merman esitti Berlinin kappaleita musikaaleissa Annie Get Your Gun (1946) ja Call Me Madam (1950).
1950-luvulle tultaessa Berlin kirjoitti yhä vähemmän musiikkia. Hänen viimeiseksi Broadway-musikaalikseen jäi vuoden 1962 Mr. President.
Hollywood
Broadway-komedia The Cocoanutsista tehtiin samanniminen elokuvaversio (suom. Kookospähkinöitä) vuonna 1929.
Berlin sävelsi musiikin Fred Astairen ja Ginger Rogersin elokuviin Top Hat (1935), Laivasto tanssii (1936) ja Ihanaa on elää (1938). Vuoden 1942 elokuvamusikaalissa Ravintola Vapaa-aika sai ensiesityksensä yksi Berlinin tunnetuimmista kappaleista, ”White Christmas”, joka tunnetaan suomeksi nimellä ”Valkea joulu”. Tunnetuin lukuisista ”White Christmasin” levyttäneistä artisteista on Bing Crosby, jonka nauhoitusta on myyty yli 25 miljoonaa kappaletta.
Berlin näyttäytyi itse This Is the Army -musikaalin elokuvaversiossa (suom. Revyyparaati) vuonna 1943. Hän sävelsi kappaleita elokuviin Sinitaivaan alla (1946), Sinun kanssasi kahden (1948) ja Valkea joulu (1954), joiden musiikkiraidat kuitenkin suurimmaksi osaksi koostuivat hänen vanhemmasta tuotannostaan.
Yksittäisiä kappaleita
Teatteri- ja elokuvamusiikin lisäksi Berlin sävelsi uransa aikana jatkuvasti myös yksittäisiä kappaleita erikseen julkaistavaksi. Kaiken kaikkiaan hän kirjoitti urallaan yli 900 kappaletta, 19 musikaalinäytelmää ja musiikin 18 elokuvaan.
Berlinin teki vuonna 1911 ajan muodikkaista tanssivillityksistä kertovan laulun ”Everybody’s Doin’ It Now”, josta tuli suuri hitti.
Vuonna 1925 syntyivät balladit ”Remember” ja ”Always”, jotka Berlin kirjoitti tavattuaan toisen vaimonsa Ellin Mackayn.
Rudy Vallée nosti vuonna 1932 Berlinin säveltämän ja sanoittaman kappaleen ”Say It Isn’t So” listaykköseksi. Vallée otti ohjelmistoonsa myös muita Berlinin kappaleita, ja samana vuonna kappaleesta ”How Deep Is the Ocean?” tuli hitti usean eri artistin esittämänä.
Vuonna 1939 Berlin sävelsi laulun ”God Bless America”, jonka nauhoitti Kate Smith ja joka on edelleen yksi Berlinin suosituimmista sävellyksistä. Kappaletta pidetään usein Yhdysvaltojen epävirallisena kansallislauluna. Berlin perusti kappaleen tekijänoikeuksia valvomaan God Bless America -säätiön, joka tukee kappaleen tuotoilla yhdysvaltalaisia partiojärjestöjä.
Berlin kirjoitti vuonna 1948 kappaleen ”It Gets Lonely in the White House” Harry Trumanin presidentiksi valinnan kunniaksi.
Vuonna 1966 julkaistiin hetkellistä suosiota nauttinut kappale ”An Old Fashioned Girl”.
Yksityiselämä
thumb|240px|right|Irving Berlin ensimmäisen vaimonsa Dorothy Goetzin kanssa vuonna 1912. Vuonna 1911 Berlin meni naimisiin 20-vuotiaan Dorothy Goetzin kanssa. Heidän ollessaan häämatkalla Kuubassa Goetz sairastui lavantautiin, joka johti hänen kuolemaansa New Yorkissa heinäkuussa 1912, vain 20-vuotiaana. Berlin kirjoitti vuonna vaimonsa muistoksi laulun ”When I Lost You”, eikä kirjoittanut sen jälkeen balladeita moniin vuosiin. Laulua myytiin yli miljoona kappaletta. ”When I Lost You” on ainoa kappale, jonka Berlin on myöntänyt perustuvan hänen omaan elämäänsä. Dorothyn kuoleman jälkeen hänen veljensä Ray Goetz pysyi Berlinin läheisenä ystävänä.
Berlin alkoi vuonna 1925 seurustella newyorkilaisen Ellin Mackayn kanssa. Mackayn katolinen isä, Postal Telegraph Companyn johtaja Clarence Mackay, vastusti jyrkästi tyttärensä ja Berlinin suhdetta ja lähetti Ellinin yhdessä vaiheessa jopa Eurooppaan, jotta tämä olisi Berlinin ulottumattomissa. Ellin Mackayn palattua New Yorkiin pari meni vaivihkaa naimisiin 4. tammikuuta 1926. Avioliitosta syntyi jonkinasteinen skandaali. Laulunkirjoittajat Al Dubin ja Jimmy McHugh tekivät Berlinin ja Mackayn suhteesta laulun ”When a Kid Who Came from the East Side Found a Sweet Society Rose”. Irving ja Ellin Berlin olivat naimisissa 62 vuotta, Ellinin kuolemaan saakka, ja saivat kolme tytärtä.
Sävellystyyli ja vaikutus
Berlin oli pianistina ja säveltäjänä itseoppinut. Hän ei osannut lukea tai kirjoittaa nuottikirjoitusta, vaan erillinen sovittaja vastasi aina hänen sävellystensä ylös kirjaamisesta. Sovittaja ei juuri koskaan saanut kunniaa työstään, vaan syntynyt sävellys merkittiin yksin Berlinin nimiin. Pianoa hän osasi soittaa kunnolla ainoastaan yhdestä sävellajista, mustille koskettimille painottuvasta Fis-duurista. Voidakseen soittaa suosikkisävellajissaan hän käytti pianossaan laitetta, joka transponoi koskettimien tuottamat sävelet halutulle korkeudelle. Berlin hankki 1910-luvulla kotiinsa myös näyttävän konserttiflyygelin, jota kuitenkin käytettiin lähinnä valokuvissa poseeraamiseen. Sävellystyön hän teki edelleen transponoivalla pystypianollaan.
Victor Herbert kannusti Berliniä opettelemaan musiikin teoriaa ja tämä aloittikin teoriaopinnot, mutta luopui ideasta jo kahden päivän jälkeen todeten, ettei sopinut opiskelijaksi. Muun muassa George Gershwiniä ja Richard Rodgersia opettanut pianisti Herman Wasserman antoi Berlinille pianotunteja 1910-luvun lopulla ja uudelleen 10 vuotta myöhemmin, mutta tulokset eivät kummallakaan kerralla olleet mainittavia ja Berlin hylkäsi nopeasti ajatuksen musiikillisen koulutuksen hankkimisesta.
Berlin kirjoitti suuren osan tuotannostaan Broadway-musikaaleihin, mutta hänet tunnetaan paremmin yksittäisistä kappaleista ja useita hänen musikaaleistaan pidetäänkin enemmän kappaleiden ja kohtausten kokoelmina kuin yhtenäisinä kokonaisuuksina. Hänen sävellyksensä ovat usein rakenteeltaan epätavallisia ja viittaavat voimakkaasti tiettyyn sointukulkuun. Säveltäjä ja musiikkikirjoittaja Alec Wilderin mukaan Berlinin pianonsoitossa oli kuultavissa vajavainen kyky tuottaa harmoniaa, mutta toisaalta on sanottu Berlinin olleen erittäin tarkka toisten tekemistä soinnutuksista ja usein vaatineen juuri tiettyä sointukulkua säveltämänsä melodian taustaksi.
Berliniä pidetään yhtenä Yhdysvaltojen populaarimusiikin menestyneimmistä säveltäjistä. Hän oli taitava melodian ja sanojen yhteensovittamisessa ja osasi välittää lauluillaan tavallisten amerikkalaisten tunteita ja ajatuksia sekä käyttää musiikissaan tarpeen mukaan erilaisia musiikkityylejä. Venäläissyntyisen Berlinin tuotantoa leimasi aito isänmaallisuus Yhdysvaltoja kohtaan. Berlin ei ottanut monista aikalaissäveltäjistään poiketen juurikaan vaikutteita eurooppalaisista musiikkiperinteistä, minkä vuoksi hänen kappaleitaan pidetään tyyliltään tyypillisen amerikkalaisina. Säveltäjä Jerome Kern on sanonut: ”Irving Berlinillä ei ole paikkaa amerikkalaisessa musiikissa – hän on amerikkalainen musiikki.” George Gershwin kutsui Berliniä ”suurimmaksi koskaan eläneeksi lauluntekijäksi” ja "Amerikan Franz Schubertiksi". Alec Wilderin mukaan Berlin on monipuolisuudessaan kaikkein paras lauluntekijä, joka Amerikalla on koskaan ollut.
Erityinen painotus Berlinin sävellyksissä ja sanoituksissa oli melodian ja sanojen yksinkertaisuudella.
Berlin voitti parhaan laulun Oscar-palkinnon vuonna 1942 kappaleella ”White Christmas”. Vuonna 1963 hänelle myönnettiin Tony-erikoispalkinto. Berlin on valittu Songwriters Hall of Fameen vuonna 1970 ja vuonna 1994 hän sai tähden Hollywood Walk of Famelle.
Henkilökuva
Nuorena Berlin ei toisista Lower East Siden pojista poiketen juonut eikä harrastanut yletöntä juhlimista. Omissa asioissaan hän otti vastaan neuvoja, mutta ei halunnut uskoutua kenellekään. Hän piti säveltämistä ammattina muiden joukossa ja painotti menestyksensä avaimena inspiraation sijaan kovaa työtä.
Koko uransa ajan hän oli erittäin tarkka kontrollistaan omiin kappaleihinsa. Hän ei sallinut yhteistyökumppaneiden tai esittäjien ottaa suuria vapauksia sävellyksissään ja piti tarkasti huolta tekijänoikeuksiensa valvomisesta. Kustantajana hän muutti usein nimettömämpien lauluntekijöiden sävellyksiä ja sanoja ennen julkaisua. Häntä ei kuitenkaan koskaan merkitty yhdeksi tekijöistä eikä hän ”virallisesti” tehnyt musiikkia muiden kanssa.
Berlin kärsi koko elämänsä unettomuudesta. Hänelle muodostui tavaksi säveltää pianonsa ääressä aamuyöhön asti ja nukkua aamupäivällä.
Suosioon noustuaan Berlin ei juurikaan kiinnittänyt huomiota vanhojen yhteistyökumppaniensa, kuten Ted Snyderin tai Edgar Leslien, auttamiseen. Tästä syystä useat hänen alkuvuosien ystävistään alkoivat myöhemmin kadehtia ja jopa inhota häntä.
Luettelo näytelmistä
Revyyt ja näyttämömusikaalit, joihin Berlin sävelsi tai sanoitti suuren osan musiikista. Yksittäisiä Berlinin kappaleita on lisäksi käytetty lukuisissa muissa näytelmissä.
Wanda
Wanda voi tarkoittaa ainakin seuraavia:
Luettelo My Little Pony -sarjan poneista
Tähän luetteloon on koottu My Little Pony -sarjan poneja.
Ensimmäisen sukupolven poneja
(Suomenkieliset nimet suluissa)
My Little Pony Tales -animaatiosarjan poneja
(Lasketaan ensimmäisen sukupolven poneihin)
Toisen sukupolven poneja
(Suomenkieliset nimet suluissa)
Kolmannen sukupolven poneja
(Suomenkieliset nimet suluissa)
Neljännen sukupolven (Friendship Is Magic, suom. Ystävyyden taikaa) poneja
Huom: Vaikka tämän sukupolven poneilla onkin osittain samat nimet kuin edeltäjillään, niiden taustat, ulkomuoto ja luonteenpiirteet eroavat edeltäjistään. My Little Pony: Ystävyyden taikaa -sarjassa ei suomenneta ponien nimiä.
Pääkuusikko
Twilight Sparklen söpöysmerkki: Pinkki tähti, jonka ympärillä pienempiä valkoisia tähtiä.
Applejackin söpöysmerkki: Kolme punaista omenaa.
Pinkie Pien söpöysmerkki: Kaksi sinistä ilmapalloa keltaisella narulla ja yksi keltainen ilmapallo sinisellä narulla.
Rainbow Dashin söpöysmerkki: Pilvi, josta sinkoutuu sateenkaarisalama. Väreinä punainen, sininen ja keltainen.
Rarityn söpöysmerkki: Kolme sinistä timanttia.
Fluttershyn söpöysmerkki: Kolme vaaleanpunaista perhosta sinisillä tuntosarvilla ja keholla.
Söpöysmerkkiklubilaiset
Söpöysmerkkiklubilaiset ovat koulua käyviä nuoria varsoja, jotka ovat perustaneet eräänlaisen klubin. Yhdessä he yrittävät saada söpöysmerkit, mutta söpöysmerkki ilmestyy vain, kun poni ymmärtää oman erilaisuutensa ja kykynsä. Babs Seed on Apple Bloomin serkku Manehattanista (Harjattan) ja tulee mukaan kolmannella kaudella. Muut klubilaiset asuvat Ponyvillessä. Klubilaiset saavat lopulta omat söpöysmerkit.
FS Tourville (D610)
Tourville (runkonumero D610) oli Ranskan laivaston 1975 palvelukseen otettu Tourville-luokan hävittäjä, joka poistettiin palveluksesta kesäkuussa 2011.
Valmistus
Alus tilattiin Lorientin laivastontelakalta, missä köli laskettiin 16. maaliskuuta 1970. Se laskettiin vesille 13. toukokuuta 1973 ja otettiin palvelukseen 14. kesäkuuta 1975.
Roundhay Garden Scene
Roundhay Garden Scene on vuonna 1888 valmistunut Louis le Princen lyhytelokuva, jota pidetään maailman ensimmäisenä säilyneenä elokuvana. Filminpätkä kestää vain kaksi sekuntia.
Louis le Princen pojan Adolphen mukaan elokuva kuvattiin Oakwood Grange Roadilla, Roundhayssa, Leedsissä, Englannissa 14. lokakuuta 1888. Elokuvassa näkyvät Adolphe le Prince, Sarah Whitley, Joseph Whitley ja Harriet Hartley kävelemässä ja nauramassa puutarhassa. Louis le Princen anoppi Sarah Whitley kuoli kymmenen päivää myöhemmin.
thumb|300px|right|Roundhay Garden Scene Commonsissa
Marko Aho (muusikko)
Marko Aho on suomalainen muusikko, joka tunnetaan parhaiten Jytäjemmarit -kantriyhtyeen perustajana, kitaristina ja lauluntekijänä. Aho on vastannut yhtyeen toisen perustajan Antero Gustafssonin ohella Jytäjemmarien kappaleiden teosta. Aho ja Gustafsson ovat toimittaneet myös vuonna 2002 ilmestyneen Mikko Saa Relaa! -kirjan, mikä sisältää Pekka Myllykosken laulutekstejä ja tarinoita niiden takaa, sekä sen jatko-osan, vuonna 2010 julkaistun ''Mihis me jäätiinkään? – Ison Kirjan Poika'' -kirjan. Aholla on myös M ja Rytmijäte -yhtye, mikä esittää keikoillaan Jytäjemmareiden sekä Pekka Myllykosken vanhemman yhtyeen Maltaan Haukkojen kappaleita. M ja Rytmijäte on julkaissut singlen ja EP:n.
Pollock (täsmennyssivu)
Pollock voi tarkoittaa ainakin seuraavia:
Litteraturfrämjandetin suuri romaanipalkinto
Litteraturfrämjandetin suuri romaanipalkinto oli kirjallisuutta edistävän Boklotterietin vuosina 1961–1991 jakama kirjallisuuspalkinto. Palkinnon tarkoituksena oli palkita proosateos, jota tuomaristo piti yhtenä taiteellisesti kiinnostavimpana viime vuoden ruotsalaisessa tuotannossa. Tuomaristossa oli kuusi johtavaa kirjallisuuskriitikkoa.
Mazda 323 (BF)
Mazda 323 BF on Mazda 323:n kolmannen sukupolven malli, jota valmistettiin vuosina 1985–1989. Se korvasi edeltäneen BD-mallin ja seuraajaksi tuli Mazda 323 BG. Japanissa mallin nimenä oli Mazda Familia, ja Etelä-Afrikassa sitä myytiin myös nimellä Ford Tonic. Eteläafrikkalainen Samcor valmisti mallia Sao Penza -nimellä, jota tuotiin Euroopan maista ainoastaan Isoon-Britanniaan. Sen laatu oli erittäin huono Mazdaan verrattuna. Lisäksi muun muassa Australaasiassa myytiin 323-malliin perustuvaa Ford Laseria ja sen sedan-versiota Meteoria. vasen|pienoiskuva|Mazda Familia GT-X 4WD Kolmannen sukupolven 323 ei eronnut merkittävästi edeltäjästään ulkonäöltään eikä tekniikaltaan. Joillain markkinoilla myytiin turboahdettua ja nelivetoista mallia. Nyt myös farmarimalli (koritunnus BW) uudistui ja korvasi vuodesta 1978 lähtien markkinoilla olleen edeltäjänsä. Täysin uutena korimallina esiteltiin keväällä 1986 kaksiovinen kangaskattoinen cabriolet, joka tuli myös osaksi Ford Laser -mallistoa. vasen|pienoiskuva|Sedan-korinen Mazda 323 BF. Vuoden 1987 alussa malli koki kasvojenkohotuksen, jossa se sai muun muassa uudet ajovalot ja etusäleikön.
323 BF jatkoi edellisen BD-mallin hyvää suosiota Suomessa ja ylsi vuoden 1985 tammi-lokakuun rekisteröintitilastossa maan kolmanneksi myydyimmäksi automalliksi Ladan ja Toyota Corollan jälkeen. vasen|pienoiskuva|Farmarikorinen Mazda 323 BW. vasen|pienoiskuva|Facelift-mallin Mazda 323 BF.
Taistelu Näsilinnasta 1918
Taistelu Näsilinnasta 1918 on Claes Olssonin draamadokumentti Tampereen taistelusta Suomen sisällissodassa. Elokuvan ensi-ilta oli 23. maaliskuuta 2012. Elokuvan ovat käsikirjoittaneet Robert Alftan ja Claes Olsson.
Elokuvan keskiössä on Erik Melinin johtama 212 miehen vahvuinen valkoisten komppania, joka onnistui 3. huhtikuuta 1918 ylittämään vaivihkaa Tammerkosken, ohittamaan punaisten puolustuslinjan ja etenemään keskikaupungin halki Näsikalliolle. Komppania valtasi punaisilta Näsilinnan rakennuksen ja piti sitä hallussaan päivän, kunnes joutui perääntymään yön turvin Näsijärven jään yli. Käsikirjoituksessa käytettiin lähes suoraan Konrad Vestlinin vuosina 1936–1937 tekemiä Melinin komppanian jäsenten haastatteluja.
Lähteet
thumb|left|[[Näsilinnan palatsi, jonka hallinnasta elokuvassa taistellaan. Kuva marraskuulta 2012.]]
Mahogany
Mahogany on Berry Gordyn ohjaama yhdysvaltalainen romanttinen draamaelokuva vuodelta 1975. Siinä soullaulaja Diana Ross esittää afroamerikkalaista muotisuunnittelun opiskelijaa, joka onnistuu tekemään menestyksekästä uraa Roomassa, jättää opiskeluaikaisen poikaystävänsä (Billy Dee Williams) ja rakastuu valkoihoiseen muotikuvaajaan (Anthony Perkins).
Elokuva ei saanut hyviä arvosteluja, mutta se muistetaan etenkin suureksi hitiksi nousseesta teemamusiikistaan, Diana Rossin esittämästä laulusta ”Do You Know Where You're Going To”. Sen säveltäjä Michael Masser ja sanoittaja Gerry Goffin saivat elokuvan ainoan Oscar-ehdokkuuden.
Elokuvan alkuperäinen ohjaaja, brittiläinen Tony Richardson sai lähteä tuotannosta ja tilalle tuli elokuvan tuottaja, levytuottajana ja Motown-levy-yhtiön perustajana tunnettu Berry Gordy.
Mahogany tuli Suomessa ensi-iltaan toukokuussa 1976. Se sai vain 1 491 katsojaa ja ylsi vuoden 219:stä ensi-iltaelokuvasta katsojatilaston sijalle 194. Helsingin Sanomien Paula Talaskivi piti elokuvan tarinaa teennäisenä ja heppoisena, mutta kehui elokuvan visuaalisesti upeaa muotimaailman kuvausta ja Anthony Perkinsin roolityötä menestyvänä mutta ongelmiensa kanssa kamppailevana muotikuvaajana.
Abisko
Abisko on noin 110 asukkaan pientaajama  Kiirunan kunnassa Norrbottenin läänissä Pohjois-Ruotsissa. Pientaajaman pinta-ala on 11 hehtaaria, ja se sijaitsee Kiiruna–Narvik-malmiradan sekä eurooppatien E10 varrella, Torniojärven etelärannalla. Liikenneyhteydet ovat hyvät: Kiirunan ja Narvikin välillä kulkevat henkilöjunat pysähtyvät sekä Abisko Turiststationin seisakkeella että Abisko Östran rautatieasemalla.
Abisko on tunnettu lähellä sijaitsevasta Abiskon kansallispuistosta. Kungsleden-luontopolku alkaa Abiskon kylästä ja seurailee Skandien vuorijonoa. Myös Kalottireitti kulkee kansallispuiston lävitse.
thumb|right|250px|Abiskon kansallispuistoa.
Wallander – Kylähullu
Kylähullu on vuonna 2005 julkaistu Jørn Faurschoun ohjaama ruotsalaisen Wallander-elokuvasarjan toinen osa.
Tarina
Elokuva alkaa, kun harmittomana pidetty kylähullu menee pankkiin pommi kaulassaan ja vaatii rahaa käteisenä sekä muutaman kymppitonnin tilisiirtoa. Tilisiirron pankkitilin numero johtaa Wallanderin plastiikkakirurgisia operaatioita tekevään yritykseen Tanskaan. Miksi joku oli antanut kylähullulle pommin ja lähettänyt tämän tekemään pankkiryöstöä? Miten tanskalainen lääkäriasema liittyy tapaukseen?
Ain’t It Fun
Ain’t It Fun on Cheetah Chromen säveltämä musiikkikappale, jonka alkuperäinen esittäjä on Rocket From The Tombs -yhtye. Varhaisimman äänitetyn version tallensi The Dead Boys vuonna 1978. Guns N’ Roses on tehnyt kappaleesta coverin.
Guns N’ Rosesin versio
Kappaleella laulaa Hanoi Rocksin laulaja Michael Monroe ja kappaleessa on vaikutteita punk rockista. Kappale menestyi kohtuullisen hyvin ja päätyi yhtyeen kokoelmalevylle Greatest Hits. Levyllään The Spaghetti Incident? ”Gunnarit” omistivat kappaleen Stiv Batorsille.
W Ursae Majoris
W Ursae Majoris eli W UMa on Ison karhun tähtikuviossa oleva kirkkaudeltaan muuttuva tähti. Tähti on lähekkäinen kaksoistähti, jossa kaksi tähteä kiertää hyvin lähellä toisiaan, niin että ne koskettavat toisiaan. Ainetta virtailee tähtien välillä. Tähdillä on yhteinen kaasukehä. Tähdet peittävät vuorotellen toisensa, ja niin tähden valo vaihtelee. W Ursae Majoris on W Ursae Majoris -tyyppisten pimennysmuuttujien malliesimerkki. Tähdet (tai ainakin toinen niistä on) ovat lähes oman Aurinkomme kaltaisia F-tyypin tähtiä, väriltään keltaisia-kellanvalkeita. Tähden valonvaihtelun jakso on noin 8 tuntia.
Hiromi
thumb|Hiromi Hiromi (, s. 26. maaliskuuta 1979, Hamamatsu) on japanilainen jazzpianisti ja säveltäjä. Hän on tunnettu virtuoosimaisesta ja energisestä livesoitannastaan. Tyyliltään hän on monipuolinen, usein fuusion puolella.
Historia
Hiromi aloitti 6-vuotiaana klassisen pianonsoiton opinnot. Jazzin maailmaan hänet opasti 8 vuoden iässä hänen pianonopettajansa Noriko Hakita. 14-vuotiaana hän pääsi mm. soittamaan Tšekin filharmonikkojen kanssa. 17-vuotiaana hän sai tilaisuuden tavata jazzpianisti Chick Corean Tokiossa. Corea oli pyytänyt Hiromin lavalle seuraavan päivän konsertissaan kuultuaan tämän soittoa. Myöhemmin hän lähti opiskelemaan Berklee College of Musiciin, Bostoniin, Massachusettsiin, osaamatta vielä englantia. Siellä maineikas Ahmad Jamal halusi opettaa Hiromia kuultuaan tämän soittoa. Ensimmäinen levytyssopimus syntyi 17-vuotiaana jazz-levy-yhtiö Telarcin kanssa.
Hiromi on vuoden 2003 debyyttilevystään lähtien kiertänyt maailmaa lukuisilla jazz-festivaaleilla. Hän on myös säveltänyt monien japanilaisten yritysten (mm. Nissanin) mainoksiin musiikkia.
Hiromi Uehara Trio
Hiromin jazztrion muut jäsenet ovat basisti Mitch Cohn ja rumpali Dave DiCenso. Vuonna 2004 hän teki toisen albuminsa Brain, jolla soittaa hänen Berkleen kanssaopiskelijoitaan: basisti Tony Grey ja rumpali Martin Valihora. Hiromin uusimmalla levyllä esiintyy myös maailmanluokan basisti Anthony Jackson.
Hiromi Uehara Trio on kiinnitetty vuoden 2008 Tampere Jazz Happeningin yhdeksi esiintyjäksi.
Soittimet
Hiromi soittaa Yamaha C3 -flyygeliä ja Nord Lead 2 -koskettimia.
P-Anisidiini
p-Anisidiini eli 4-metoksianiliini (C7H9NO) on aromaattinen aniliinin johdannaisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja analyyttisenä reagenssina. p-Anisidiini on o- ja m-anisidiinien isomeeri.
Ominaisuudet
p-Anisidiini on huoneenlämpötilassa valkoista kiteistä ainetta, jonka väri voi epäpuhtauksien vuoksi olla ruskehtava. Yhdiste liukenee kohtalaisesti veteen ja hyvin muun muassa metanoliin ja etanoliin. p-Anisidiini on heikosti emäksinen yhdiste. Aine ärsyttää ihoa, silmiä ja hengitysteitä. Se on myrkyllistä ja sille altistumisesta voi aiheutua methemoglobiinin muodostumista veressä, mikä ilmenee muun muassa ihon värin muuttumisena sinertäväksi.
Lot-et-Garonne
Lot-et-Garonne on departementti Lounais-Ranskassa Uuden-Akvitanian hallintoalueella. Se on saanut nimensä Garonne- ja Lotjokien mukaan. Departementti koostuu neljästä arrondissementista, 40 kantonista ja 319 kunnasta. Sen pinta-ala on 5 361 neliökilometriä ja siellä on 322 283 asukasta (vuonna 2006).
Lot-et-Garonne on yksi Ranskan 83:sta alkuperäisestä departementista, jotka perustettiin Ranskan vallankumouksen jälkeen vuonna 1790.
R (ohjelmointikieli)
R on ohjelmointikieli ja ohjelmointiympäristö tilastolliseen laskentaan ja grafiikan tuottamiseen. R on GNU-projekti, joka on samankaltainen kuin Bell Labsilla kehitetty S-kieli ja sen ympäristö.
Nicolas Ghesquière
Nicolas Ghesquière (s. 9. toukokuuta 1972 Comines) on ranskalaisen Louis Vuittonin muotitalon pääsuunnittelija.
R (ohjelmointikieli)
R-kielellä voi tehdä muutamalla rivillä asioita, jotka vaatisivat tunteja taulukkolaskentaohjelmalla tai sivuittain Java-koodia. R ei kuitenkaan sovellu monimutkaisiin tietorakenteisiin, tehokkaseen tiedon kyselyyn tai työskentelyyn tietojoukoilla, jotka eivät mahdu tietokoneen muistiin.
Nicolas Ghesquière
Ghesquière halusi muotisuunnittelijaksi jo nuorena, ja toimi jo teini-iässä harjoittelijana Agnès B. -vaatemerkillä Pariisissa. 1990-luvun alussa hän työskenteli muotisuunnittelija Jean-Paul Gaultierin assistenttina, ja hieman myöhemmin siirtyi julkaisemaan itse suunnittelemiaan vaatteita freelancerina. 1990-luvun puolivälissä Ghesquière sai paikan Balenciagan muotitalosta, mutta hänen kokoelmansa talolle sai huomiota vasta vuonna 2001. Tämän jälkeen Ghesquièresta on tullut yksi pidetyimmistä tämän hetken muotisuunnittelijoista, ja Balenciagasta jälleen yksi seuratuimmista ranskalaisista muotitaloista. Keväällä 2014 Ghesquière siirtyi Louis Vuittonille. Yhdysvaltalainen aikakauslehti Time nimesi Ghesquièren 100 vaikutusvaltaisimman henkilön listalle vuonna 2005.
R (ohjelmointikieli)
Kieltä käytetään data-analyysiin akateemisessa maailmassa ja suurissa yrityksissä. Kielestä sanotaan tulleen lingua franca tiedonlouhinnan edettyä kulta-ajalle. Kielen sanotaan saaneen seuraajia koska tilastotieteilijät, insinöörit ja tieteilijät joilla ei ole ohjelmointiosaamista kokevat sen helpoksi käyttää. Kieleen on julkaistu vuoteen 2017 mennessä yli laajennuspakettia.
Historia
Kielen ovat kehittäneet Aucklandin yliopistossa Uudessa-Seelannissa Ross Ihaka ja Robert Gentleman. R-ohjelmointikielessä on vaikutteita John Chambersin kehittämästä S-kielestä, sekä Scheme-kielestä.
Tekijät julkaisivat R:n avoimena lähdekoodina ja se on vapaasti saatavissa GNU GPL -lisenssin alla.
Ohjelmaversio 4.2.1 julkaistiin kesäkuussa 2022.
Kieli
Kieli on suunniteltu aidon ohjelmointikielen ympärille ja se mahdollistaa laajentamisen uusien funktioiden lisäämisellä.
Yksinkertainen interaktiivinen käyttötapaus: Tulostettava palaute kertoo hakasuluissa indeksin ja sen jälkeen arvon. R-kielessä jokainen konsolissa syötetty arvo tulkitaan vektorina.
Pidempiä vektoreita voidaan syöttää -funktion (lyhenne sanasta combine) kautta:
Muuttujaan sijoittaminen ja lausekkeen suorittaminen muuttujilla:
Kieli tukee olio-ohjelmointia.
Ohjelmointiympäristö
Kielen ohjelmointiympäristöstä on saatavilla useita versiota: sitä voidaan käyttää komentoriviltä, graafisen käyttöliittymän kautta tai laajennuksena muihin sovelluksiin kuten Emacsiin.
Ohjelmasta on saatavilla käännetyt binääriversiot on tarjolla Windows-, Macintosh- sekä monille Unix-järjestelmille. Graafisia käyttöliittymiä ovat muun muassa RStudio, GR, RKWard, SciViews-R ja Rcmdr.
Laajennukset
R-kielelle on saatavilla laajennuksia, jotka ovat useiden käyttäjien tuottamia toimintokirjastoja. Lisäpaketit sisältävät usein funktiota ja työkaluja, joiden avulla tiettyjen ongelmien ratkaisu helpottuu oleellisesti, kun taas toiset lisäpaketit sisältävät työkaluja uusien tilastollisten menetelmien käyttöön.
Laajennuspaketteja voi asentaa CRAN (Comprehensive R Archive Network) -palvelusta komennolla jossa  on asennettavan paketin nimi.
Esimerkkiohjelma
Alla oleva R-kielinen ohjelma tekee Mandelbrotin joukkoa kuvaavan GIF-animaation.
Kritiikkiä
R:n heikkoina kohtina pidetään tietoturvaa, muistinhallintaa ja suorituksen hitautta. Esimerkiksi GIS:issä rasterietäisyyden laskemiseen käytettävä distance on hidas, jos vertaa GIS-ohjelmaan. Muistinhallintaa sanotaan huonoksi ja hitaaksi. Kieltä sanotaan aloittelijalle vaikeaksi ja siinä on jyrkkä oppimiskäyrä. R:n kehittyessä kaikkia paketteja ei päivitetä. Ohjelmapakettien avusteet voivat olla puutteellisia.
Yazka Love
Englannissa syntynyt ja Espoossa kasvanut Love on toiminut muun muassa lävistysstudion pitäjänä Helsingin Punavuoressa. Vuosina 1995–1996 hän juonsi MTV3:lla esitettyä Amatsonia-keskusteluohjelmaa yhdessä Marianne Heikkilän kanssa. Lovella on ollut viikoittainen sek­suaa­li- ja iden­ti­teet­ti­vä­hem­mis­tö­jen asioi­hin keskittyvä ohjelma Radio Helsingissä. Internetissä hän on ollut QAnon-salaliittoteorian tunnetuimpia suomalaisia kannattajia muun muassa YouTube-kanavallaan.
Love työskentelee myös terveysanalyytikkona ja energiahoitajana. Hän on transsukupuolinen.